กระดานดำ - วิกิพีเดีย

# กระดานดำ

### จากวิกิพีเดีย สารานุกรมเสรี

กระดานดำที่เขียนด้วยชอล์กหลากสี
ชอล์กกระดานดำสีต่างๆ

กระดานดำ เป็นอุปกรณ์ในการเขียนที่สามารถใช้ซ้ำได้ โดยสามารถเขียนอักษรหรือวาดภาพได้โดยใช้ชอล์ก หรืออุปกรณ์อื่นๆ ที่สามารถเขียนแล้วลบได้ กระดานดำในสมัยก่อนทำจากแผ่นหินสีดำหรือสีเทาเข้มที่เรียบและบาง

กระดานดำในปัจจุบันมักทำจากเป็นไม้กระดาน ทาด้วยสีเข้ม (ซึ่งมักเป็นสีเขียวเข้มหรือสีดำ) สีเขียวเข้มจะทำให้รู้สึกสบายตาที่สุด นอกจากนี้อาจทำเป็นกระดานดำสองชั้น สามารถเลื่อนเปิดปิดได้ด้วยบานเลื่อน ทำให้มีพื้นที่เขียนมากขึ้น รวมทั้งยังเก็บข้อความที่เขียนไว้ก่อนได้ด้วย

โดยทั่วไปแล้ว กระดานดำจะใช้ในการเรียนการสอน การลบกระดานดำสามารถทำได้โดยใช้ผ้าเปียกถู หรือใช้แปรงลบกระดานซึ่งทำจากไม้ติดกับผ้าสักหลาด การเขียนข้อความขณะกระดานดำเปียกจะทำให้ลบยาก

แท่งชอล์กออกแบบมาเพื่อให้ใช้กับกระดานดำ ซึ่งมีทั้งสีขาวและสีต่างๆ ชอล์กนี้ไม่ได้ทำมาจากหินชอล์กจริงๆ แต่ทำมาจากยิปซัม

กระดานดำมีข้อเสียคือ ทำให้มีฝุ่นชอล์กฟุ้งกระจาย ขึ้นอยู่กับคุณภาพของชอล์ก ทำให้เกิดปัญหากับผู้ที่เป็นภูมิแพ้ และอาจทำให้เกิดปัญหากับระบบทางเดินหายใจ อย่างไรก็ตาม อุปกรณ์ชนิดอื่นที่มีลักษณะเดียวกันมีราคาแพงกว่าและมีข้อเสียที่แตกต่างกัน ข้อเสียเกี่ยวกับฝุ่นชอล์กนี้นำไปสู่การใช้กระดานขาว (ไวท์บอร์ด) ซึ่งใช้ปากกาที่ไม่ทำให้เกิดฝุ่น

เสียงเล็บขูดกระดานดำเป็นเสียงที่รู้จักกันดีว่าแสบหูยิ่งนัก

ดึงข้อมูลจาก "http://th.wikipedia.org../../../%E0%B8%81/%E0%B8%A3/%E0%B8%B0/%E0%B8%81%E0%B8%A3%E0%B8%B0%E0%B8%94%E0%B8%B2%E0%B8%99%E0%B8%94%E0%B8%B3.html".

หมวดหมู่: อุปกรณ์สำนักงาน | อุปกรณ์การเรียน

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Deutsch
- English
- Español
- Français
- Gàidhlig
- Bahasa Indonesia
- 日本語
- Nederlands
- ‪Norsk (bokmål)‬
- Português
- Simple English
- Svenska
- 中文